گوشکند ۔۔۔۔۔۔۔ زاھد نیامت ۔۔
یک بادشاھےءَ تلاوگے بزاں تالاب ءِ اڈّ کُت ءُ آئی  ءِ افتتاح بزاں بنگیج کنگ ءِ روچ ءَ  درستیں مردم ئِے دعوت کت انت۔ 
بادشاہ ءَ تلاوگے توک ءَ وڑ وڑیں جناور مان کت مار گانڈو دگہ  بازیں ترسناکیں جناور آپ توک ءَ   یلائے دات ءُ شرت ئِے ایر کت کہ ھرکس اے تلاوگ ءِ یک نیمگے ءَ دور بہ کنت ءُ دومی نیمگ ءَ در بئیت آ ھرچی لوٹیت من دیان ئے۔ 
بادشاہ ءِ گپّ ھلاس نہ ات کہ یکے تلاوگے توک ءَ  ھژناک کناں بوت پَہ زورے دومی نیمگ ءَ در اتک لبز ءُ لیتار اَت۔ مردماں کوکار کت۔ مردے چست کت کوپگان کت برت ءُ بادشاہ ءِ دیم ءَ  ایراش کت۔
بادشاہ ءَ مردءِ توسیپ کت ءُ گوشت ئِے،  بِہ گوش بارین تو چے لوٹ ئے ھرچی لوٹ ئے  مرچی ترا رس ایت۔ مرد شرو بوت گریوگ ءَ کوکارے کت ءُ گوشت ئِے مَن دگہ ھچ نلوٹاں،  بس من ءَ  ھمے بِہ گوش اِت من ءَ  دِکّا کے ءَ داتگ؟ 😀😀😀